Coffee or Die - BRCC Athletic Tailgater Hoodie – Nine Line Apparel
Next: Men's Full-Zip Hoodie - Fear No Flame Verseker of nie, hoe verhaal jy skade na ’n motorbotsing? - Jou Geld | Solidariteit WêreldJou Geld | Solidariteit Wêreld
Tuis › Articles › Verseker of nie, hoe verhaal jy skade na ’n motorbotsing?
Verseker of nie, hoe verhaal jy skade na ’n motorbotsing?
Woensdag, Januarie 25th, 2017
’n Motorongeluk is altyd ’n traumatiese ervaring en kan ook baie emosioneel wees. Hoe weet jy wie verantwoordelik is vir die skade en wat gebeur volgende? Hierdie artikel is slegs ’n opsomming en is bedoel om die meeste van jou vrae uit die weg te ruim.
Wanneer daar bepaal word wie verantwoordelik is vir die skade aan jou motor, word daar gebruik gemaak van die deliktereg-beginsels. Indien die botsing veroorsaak is deur die opsetlike of nalatige handeling of versuim van ’n derde party, sal daardie persoon gewoonlik aanspreeklik wees vir die skade wat die motoreienaar gely het.
Daar moet verder ook op die versekeringsreg gelet word. Die meeste mense neem deesdae versekering op hulle voertuie uit. Indien jou versekering die skade dek wat deur ’n derde party veroorsaak is, kan jy die skade aan jou voertuig van jou versekeraar eis. Die versekeraar het dan die reg om namens jou die skade van die derde party te verhaal. Hierdie beginsel in die versekeringsreg is bedoel om te verhoed dat die versekerde dubbele vergoeding ontvang – vanaf sowel die versekeraar as die derde party.
Die prosedure is dus soos volg:
– Die versekeraar betaal jou uit vir skade wat jy gely het.
– Die versekeraar het die reg om, in jou naam, regstappe teen die derde party in te stel.
– Die versekeraar word dus dominus litis (gedingvoerder), maar slegs in jou naam en ten behoewe van jou.
– Die versekeraar word geregtig daarop om die verrigtinge in jou naam te voer, met die voorbehoud dat die versekeraar jou volledig moes vrywaar (en homself ook) teen die risiko van regskoste wat moontlik uit die verrigtinge kan ontstaan.
Dit is altyd raadsaam om jou voertuig te verseker. Jy ontvang die skadevergoeding moeiteloos vanaf jou versekeraar en dis die versekeraar se moeite om die skade van die derde party te verhaal. Die verhouding tussen jou en die versekeraar is kontraktueel. Indien enige van die partye by hierdie kontrak versuim om hulle pligte na te kom, kan hulle aanspreeklik gehou word op grond van kontrakbreuk.
Indien jou motor egter nie verseker is nie, sal jy (die motoreienaar) self die derde party aanspreeklik moet hou en moet jy self ’n eis teen die derde party instel.
Hoe heuning-skaarsste hom uitspeel
Heuningproduksie is internasionaal ŉ relatiewe klein bedryf en in Suid-Afrika selfs meer so. Die afgelope paar jaar het verskeie faktore, waaronder veral die droogte, gelei tot ŉ afname in die beskikbaarheid van heuning. Dit het weer aanleiding gegee tot prysstygings en internasionale kompetisie vir die plaaslike produsentemark. Paul Makube, senior landbou-ekonoom by FNB, beantwoord ses vrae oor die afname in ... Lees meer
Installering van kragopwekkers: Moets en moenies
Een klagte wat ons almal deesdae in gemeen het, is beurtkrag. Jy sal op ŉ daaglikse basis mense vind wat gesels oor die kwessie van Eskom en beurtkrag. Beurtkrag het ŉ hele nuwe mark vir privaat eienaarskap van kragopwekkers geskep. Onlangse statistiek dui ŉ reuse-toename aan in die aanvraag na en verkoop van bystandkragopwekkers. Hierdie artikel het ten doel om ... Lees meer
Sal sonpanele waarde van jou eiendom beïnvloed?
Hoewel “groen” deesdae baie voordele inhou, is die implementering van energiebesparende eienskappe in Suid-Afrikaanse huise nogal duur en skynbaar het dit nog nie ŉ beduidende invloed op herverkoopwaarde nie, sê verskeie deskundiges van Seeff in Gauteng. Weens die feit dat verbruikers soek na maniere om hul koolstofvoetspoor kleiner te maak en oor die lang termyn koste te bespaar, is daar ... Lees meer
1 2 3 … 225 Volgende »